Golfu de Guinea

El **golfu de Guinea** es un gran golfu del ociánu Atlánticu oriental localizau ena costa centru-oesti d’África. Baña las costas, de oesti a esti, de Libéria, Costa de Marfil, Ghana, Togu, Benín, Nigéria, Camerún, Guinea Equaturial, Gabón i Santu Tomé i Préncipi.

## Etimulogia
Se crei qu’el nomi Guinea dessiñaba a una çona ena región, inque los detallis son enciertus. Edward William Bovill (1995) proporcina una concenzúa descrición:  Usualmenti se consiera el nomi Guinea una corrución del nomi Ghana, tomau polos portuguesis nel Magreb. Esti autol topa esta teoria inaceptabli. El nomi Guinea tenía síu gastau nel Magreb i n'Uropa abondu dantis dela época d’Enriqui el Naveganti. Pol sabulicu, nun mapa del cartógrafu henuvés Giovanni di Carignano datau pol reol de 1320, quien tenía otiniu la su enhormación al tentu d’África dun compattriota abitanti de Siyilmasa (antigúa ciá comercial del Norti d’África), atopamus *Gunuia*; i nel Atlas catalán de 1375, *Ginyia*. Un passahi de León el Africanu (vol. III, 822) apunta que Guinea es una corrución del nomi Djenné (ciá de 2000 añus d’antigüeá nel centru de Malí, cima del riu Níhel), menus conocía que Ghana peru nostanti duranti abondus sigrus conocía nel Magreb comu un gran focu comercial i d'enseñança. L’emportanti passahi izi: «El réinu de Ghinea [...] llamau polos comerciantis de la muestra nación Gheneoa, polos sus mesmus abitantis Genni i polos portuguesis i otrus uropeus Ghinea». Peru pareci sel más probabli que Guinea ieriva de «aguinaou», en berberi negru. Marraquech (ciá nel sur-esti de Marruecus) tieni una puerta, construía nel sigru XII, llamá «Bab Aguinaou», la Puerta del Negru (Delafosse, Haut-Sénégal-Niger, II, 277-278). La moerna apricación del nomi Guinea a l’ária costera data namás de 1481. N’essa fecha los portuguesis construyun un huerti, San Horgi dela Mina (ogañu Elmina, ena Costa d’Oru), i Huan II de Portugal, fue autorizau pol el Papa (Sistu IV u Enocenciu VIII) a gastal el títulu de Señol dela Guinea, títulu que pervivió ata la estinción dela monarquía.

La costa sur d’África ocidental, al norti deste golfu, fue llamá estóricamenti Alta Guinea i la costa ocidental del África austral, pal sul, Baha Guinea. Ogañu á quatru paísis cola parabra enos sus nomis: Guinea, Guinea-Bissau, Guinea Equaturial i Papúa Nueva Guinea. Esti úrtimu está, nostanti, n'otru continenti, n'Oceanía, ebíu al parecíu delos melanesius, que vierun los esploraoris uropeus, colos pobraoris dela Guinea africana. En angunus paísis americanus se gasta el nomi de «guineu» pa dessiñal una variá de banana, lu que demuestra l’origin africanu del términu.

## Geografia
El golfu de Guinea está delimitau puna línea que va dendi el cabru Palmas, en Libéria, ata el cabru Lópiz, en Gabón. Está devidiu en dos golfus enterioris: el golfu de Benín, al oesti, i el golfu de Biafra, al esti.

### Paísis
Los siguientis son los paísis que compartin la costa del Golfu de Guinea:

Libéria

Costa de Marfil

Ghana

Togu

Benín

Nigéria

Camerún

Guinea Equaturial

Gabón (parti norti)

Santu Tomé i Préncipi

### Islas
Nel enteriol del golfu de Guinea á varias islas emportantis:

La isla de Santu Tomé está cerca delas costas de Gabón i la isla de Préncipi delas de Guinea Equaturial. Dambas dos islas constituyin la Repúbrica de Santu Tomé i Préncipi.

La isla de Bioku (2017 km²), está cercana alas costas de Camerún, i la de Annobón (17 km²) alas de Gabón i ala isla de Santu Tomé. Estass dos islas conholman, cola rehión continental de Mbini, amás d’angunus territorius menolís, la palraora d’español repúbrica de Guinea Equaturial.

### Ríus que desembocan nel golfu
Nel golfu de Guinea desaguan abondus ríus dela vertienti ocidental africana, siendu los más emportantis los siguientis, de oesti a esti:

Riu Cavalla, ena costa que marca la raya entri Libéria i Costa de Marfil, con 515 km.

Riu Sassandra, ena costa de Costa de Marfil, con 650 km de longol i una quenca de 75 000 km².

Riu Komoé, en Costa de Marfil, con 759 km i 79 087 km².

Riu Volta, en Ghana, con 1500 km i 407 093 km².

Riu Monu, en Togu-Benín, con 467 km i 25 000 km².

Riu Níhel, en Nigéria, con 4184 km de longol i una quenca de 2 261 763 km².

Riu Cross, en Nigéria, con 489 km.

## Estoria
La esploración uropea del golfu de Guinea s’encetó bahu el protagonismu de Portugal. En 1471, el portugués Fernandu Pó (que buscaba una rota palas Índias) viahó pola rehión. Essi mesmu añu Pedru Escobal aihú a destapal la endustria del oru que creceríe alreol d’Elmina en 1471. En diziembri d’essi añu la espedición d’Escobal i Huan de Santarém llegó ala isla de Santu Tomé i en 1472 ala isla de Préncipi, arcançandu el 1 d’eneru de 1475 la isla d’Annobón (ala que llamarun «Ilha do Annobom» (u «Isla del Añu Nuevu»), buscandu puertus segurus d’escala pal tráficu d’esclaus i el caminu palas Las Índias bordeandu el sul d’África.

En 1482 los portuguesis fundarun el huerti de San Horgi dela Mina, al que siguiríe el de Santu Antóniu d’Axim en 1486, estableciendu la llamá Costa d’Oru portuguesa. Pola su parti, en los sus viahis pola costa africana duranti los añus 1480, el naveganti portugués Diogu Cão (quien tamién visitó Annobon) en 1483 baxó del Cabru Lópiz, topandu el vecíñu réinu de Loangu. En 1484 el réinu de Benín recebió la visita del portugués Huan Affonsu d'Aveiru, que trei las primeras armas de huegu i las primeras simientis de cocu, encetandu-si dendi altoncis un acontinau comerciu colos uropeus.

Pal 1493, don Huan II de Portugal añiió ala seri de los sus títulus rialis el de Señol de Guinea i primel Señol de Coriscu. Los portuguesis encetarun la colonización delas islas de Bioku, Annobón i Coriscu en 1494, las qualis se gorvirun en «factorías» u puestus pal tráficu d’esclaus. Alos encetis del sigru XVI (1507), el portugués Ramus d’Esquivel hizu un primel ententu de colonización ena isla de Bioku, estableciendu una factoría en Riaba i desenvelviendu plantacionis de caña d’azúcal, inque fracasó nel su empeñu.

## Delimitación dela Organiçación Idrográfica Enternacional

La mássima autoria enternacional en matéria de delimitación de maris a efeutus marítimus, la Organiçación Idrográfica Enternacional («International Hydrographic Organization, IHO), consiera el golfu de Guinea comu un[mari. Nel su púbricación de referéncia mundial «*Limits of oceans and seas*» («Límitis d’ociánus i maris», 3.ª edición de 1953), li assiña el númeru d’eentificación 34 i lu defin i dela horma siguienti:

Al sul-oesti.Una línea que cor ri pal sul-esti dendi el cabru Palmas, en Libéria, ata el cabru Lópiz (0°38'S, 8°42'E) Gabón. ''Limits of oceans and seas'' páh. 19. Versión original dela «International Hydrographic Organization» (en ingrés)


File:Carte du golfe de Guinée-18e s..jpg|Old Mapa francés del Golfu de Guinea
File:Limites du golfe de Guinée-fr.svg|Diferentis limitis del Golfu de Guinea
File:Gulf of Guinea 5.24136E 2.58756N.jpg|Imagin satelital del Golfu de Guinea amostrandu las lindes de los estáus que lo aorillan


## Pirateria

El Golfu de Guinea es una delas çonas más peligrósas palos navigantis. N'esta çona se rehístran abondus casus de pirateria violenta enos barcus, qu’emplican el rob u de produtius i/u secuestru delos tripulantis. Namás en 2015 se reportarun 54 ataquis, el 48% d’estus ataquis en ágüas enternacionalis, i 15 casus de secuestrus qu’afetarun a 44 marinerus. Essi añu morrierun 23 pressonas en ataquis piratas.

La seguráncia marítima nel golfu de Guinea dependi de 18 estaus soberanus diferentis. Múltiplis entis enstitucionalis abordan la seguráncia marítima nel golfu de Guinea: la Comuniá Económica delos Estaus d’África Ocidental (CEDEAO) i la Comuniá Económica delos Estaus d’África Central (CEEAC). Amás, la Comisión del Golfu de Guinea (GGC) tamién s'encarga dela seguráncia marítima nel golfu de Guinea. La seguráncia marítima nel golfu de Guinea se caracteriza nu namás pola pirateria, sinu pun un sinfín de delitus marítimus, inque la pirateria a menus domina la descusión al tentu dela seguráncia marítima. Sigún el *Documentu prioritoriu palos esfuerçus danesis pol combatil la pirateria i otrus tipus de delinqüéncia marítima 2019-2022*, la pirateria i la delinqüéncia marítima se defin in dela siguienti manera: 

Los demás delitus notablis nel golfu de Guinea son la pesca ilegal, el secuestru pol rescati, el tráficu de drogas i la acumulación de petróliu. La acumulación ilegal de petróliu consisti nel ataqui de barcus que trasportal petróliu i el trasláu al barcu delos ladronis, endispués del qual el petróliu se vend i enos mercaus localis i enternacionalis.

El secuestru pol rescati es unu delos delitus marítimus más frecuentis ena región. Entri 2018 i 2019, el númeru de biembrus dela tripulación que fuerun secuestraus nel golfu de Guinea aumentó un 50%, lu que hizu que la rehión repressentasi el 90% delos secuestrus mundialis nel mari.

## Boya ena entesseción entri el Equaol i el meridianu de Greenwich
La entesseción entri el Equaol i el meridianu de Greenwich s’assitia nesti golfu enas coordenás: . Pa marcal esti puntu está la **boya Soul** (u **estación 13010** ) qu’es una boya meteuroloha dela Agéncia NOAA (Oficina Nacional d’Alministración Ociánica i Atmosférica) d’EE.UU., que cohi datus meteurolohicus i ocianográficus.

## Vea-si tamién

Guinea (rehión)

Repúbrica d’Annobón

Golfu de Benín

Golfu de Biafra

Montañas Kong

## Referéncias

## Bibliografia adicional

Cita libru|autol=Louis-Gustave Binger |títulu =Du Niger au golfe de Guinée par le pays de Kong et la Mossi : 1887-1889 |editorial = Hachette |ubicación = Paris |añu = 1892 | idioma= francés.

Cita libru|autol=Ludvig Ferdinand Rømer |títulu = Le Golfe de Guinée, 1700-1750, récits de marchand d'esclaves sur la côte ouest africaine |autol2=Mette Dige-Hess (tradutora)|editorial =L'Harmattan|ubicación =Paris|ISBN=2-7384-0236-4.

Cita libru|autol=Bruno Wauthy|títulu = Introduction à la climatologie du golfe de Guinée|revista = Océanographie tropicale|añu = 1983|volumen = 18 |númeru=2|páhiñas =103-138|ISSN=0245-9418| idioma= francés.